Държавен вестник, бр. 51, 2011 г., стр. 46

СТР.  46	
Д Ъ Р Ж А В Е Н  В Е С Т Н И К 	
БРОЙ  51
платените средства към водещите/крайните 
бенефициенти на територията на Република 
България. 
НПО е отговорен за процедурите за док­
ладване на нередности на УО, СО и ОЛАФ, 
както и за възстановяване на неправомерно 
платените средства към водещите/крайните 
бенефициенти на територията на Република 
Турция. 
Член 54
В случаите, когато УО направи разходи 
за правни консултации или съдебни такси 
по време на процедурата по възстановяване 
на средствата, те ще бъдат възстановени на 
УО от водещия бенефициент или страната, 
в която се намира въпросният бенефициент, 
при условие, че страната е била информира­
на и участва в процедурата за връщане на 
средствата (Регламент № 1828/2006). 
Раздел 9
Техническа помощ 
Член 55
Приоритетна ос „Техническа помощ“ е 
в размер 10 % от бюджета на програмата. 
Член 56
В съответствие с индикативния бюджетен 
план, одобрен от СКН, УО в координация с 
НПО, изготвя подробна разбивка на дейнос-
тите по приоритетна ос „Техническа помощ“, 
очертаваща индикативно средствата за всяка 
от страните.
Член 57
(1) Бенефициентите по приоритетна ос 
„Техническа помощ“ са определени в про­
грамата (раздел 5.3 Приоритети и сфери на 
интервенция).
(2) НПО има възможност да изразходва 
средства от бюджета по приоритетна ос 
„Техническа помощ“ за дейности по „Техни­
ческа помощ“ на територията на Република 
Турция и в чужбина, когато това касае про­
грамата, от името на УО в съответствие с 
изискванията на Регламент на Комисията 
(ЕО) № 718/2007 и решенията на СКН.
Член 58
Специфични и детайлни правила за тех­
ническата помощ ще бъдат разработени от 
УО в координация с НПО в Процедурен 
наръчник.
Г л а в а  V
ЗАКЛЮЧИТЕЛНИ РАЗПОРЕДБИ
Член 59
Специфичните правила за организиране 
на търгове, сключване на договори и изпъл­
нение на програмата ще бъдат разработени 
от участващите страни. Подробни наръчници 
за изпълнението на програмата ще бъдат 
изготвени от Управляващия орган в сътруд­
ничество с Националния партниращ орган.
Член 60
Тръжните процедури в цялата избираема 
област на програмата и на територията на 
Република България, и на територията на 
Република Турция трябва да са в съответ­
ствие с част 2, дял IV, глава 3 от Регламент 
(ЕО Евратом) № 1605/2002 за Финансовите 
правила, касаещи общия бюджет на Евро­
пейските общности и част 2, дял III, глава 
3 от Регламент (ЕО Евратом) № 2342/2002, 
както и Решение на ЕК С (2007) 2034 „Пра­
вила и процедури за услуги, доставки и 
трудови договори, финансирани от общия 
бюджет на Европейските общности за це­
лите на сътрудничеството с трети страни“, 
с изключение на раздел II.8.2.
Член 61
Различията, възникнали в резултат на тъл­
кувания, действия и изпълнение на този мемо­
рандум за разбирателство, ще бъдат уредени 
приятелски чрез консултации между страните.
При липса на приятелско разрешаване 
всяка от страните може да отнесе въпроса 
до арбитраж съгласно избираемите правила 
на Постоянния арбитражен съд за арбитраж 
при разногласия между две страни, в сила от 
датата на меморандума за разбирателство.
Езикът, който ще бъде използван по време 
на арбитражната процедура, е английски. 
Определящият орган ще бъде генералният 
секретар на Постоянния арбитражен съд, 
следвайки писмено искане, представено от 
всяка от страните.
Решенията на арбитража ще са задължител­
ни за всички страни без право на обжалване. 
Член 62
Участващите страни ще подпомагат Уп­
равляващия орган, Сертифициращия орган, 
Одитния орган, Националния партниращ 
орган, Съвместния комитет за наблюдение 
и Съвместния технически секретариат в тех­
ните усилия да изпълнят задачите съгласно 
правилата на програмата и в съответствие с 
разпоредбите на този меморандум за разби­
рателство. 
Член 63
Всяка писмена кореспонденция между стра­
ните, органите и бенефициентите, участващи в 
изпълнението на програмата, се осъществява 
на английски език.
Член 64
Този меморандум е изготвен и подписан 
в два еднакви екземпляра на английски език 
и на езиците на страните партньорки. Всеки 
един от тези екземпляри се счита за ориги­
нал. В случай на спор английският текст се 
счита за водещ.